## *OBRAZLOŽENJE*

## *UZ DJEČJI PRORAČUN OPĆINE VIŠKOVO ZA RAZDOBLJE*

## *OD 2019. DO 2021. GODINE*

1. **UVOD**

S ciljem učinkovitije provedbe prava iz Konvencije o pravima djeteta, Odbor za prava djeteta UN-a donio je 20. srpnja 2016. godine dokument pod nazivom „Opći komentar br. 19 (2016.) o izdvajanju sredstava iz javnih proračuna za ostvarenje dječjih prava“ (u nastavku: Opći komentar) koji, između ostalog, ima za cilj potaknuti promjene u planiranju, izvršavanju i praćenju javnih proračuna na način kojim se osigurava uvid u izdvajanje proračunskih sredstava za ostvarenje dječjih prava.

Odbor za prava djeteta UN-a u Općem komentaru definira dijete, odnosno djecu kao sve osobe mlađe od osamnaest godina čija prava izravno ili neizravno, pozitivno ili negativno, utječu ili mogu utjecati na odluke koje se odnose na javne proračune. Također, Opći komentar definira „djecu u osjetljivim situacijama“ kao djecu koja su posebno podložna kršenju njihovih prava, uključujući, ali ne ograničavajući se na njih, djecu s teškoćama u razvoju, djecu koja žive u siromaštvu, djecu u alternativnoj skrbi, djecu u izbjeglištvu, djecu pripadnike manjina i djecu u sukobu sa zakonom. Dječja prava temelje se na potrebama svakog djeteta sa preživi, odraste, ispuni svoje potencijale i sudjeluje u životu svoje zajednice, a odnose se na svako dijete, bez iznimke.

Na temelju preporuke Ministarstva financija o izradi dječjeg proračuna na razini jedinica lokalne samouprave te podataka iz Proračuna Općine Viškovo za 2019. godinu i projekcija za 2020. i 2021. godinu („Službene novine Općine Viškovo“, broj 20/18.) sastavljen je Dječji proračun Općine Viškovo za razdoblje od 2019. godine 2021. godine. Navedeni dokument predstavlja prikaz ukupno planiranih rashoda u Proračunu Općine Viškovo za ostvarivanje dječjih prava za proračunsku 2019. godinu i projekcije za sljedeće dvije godine.

Metodologiju za izradu dječjeg proračuna definiralo je Ministarstvo financija metodološkim priručnikom za korisnike državnog proračuna koji su obveznici izrade dječjeg proračuna na svojoj razini, a koje Ministarstvo za demografiju, obitelj, mlade i socijalnu politiku objedinjuje i sastavlja dječji proračun Republike Hrvatske. Prema navedenoj metodologiji Ministarstva financija preporučeno je sastavljanje dječjeg proračuna jedinica lokalne samouprave pa je ista primijenjena u izradi Dječjeg proračuna Općine Viškovo.

Dječji proračun Općine Viškovo za razdoblje od 2019. godine 2021. godine sadrži aktivnosti/projekte planirane u Proračunu Općine Viškovo za 2019. godinu i projekcijama za 2020. i 2021. godinu, a koji se odnose na planirana financijska sredstva vezana uz ostvarivanje dječjih prava.

Dječji proračun Općine Viškovo za razdoblje od 2019. do 2021. godine je konsolidiran, što znači da su istim obuhvaćeni i svi planirani rashodi proračunskih korisnika namijenjeni ostvarivanju dječjih prava.

Ukupni rashodi Proračuna Općine Viškovo za 2019. godinu planirani su u iznosu od 67.379.000 kn, a u okviru toga na rashode vezane uz ostvarivanje dječjih prava odnosi se 23.950.000 kn ili 36% proračuna, dok je u projekcijama za 2020. godinu od ukupno planiranih rashoda za ostvarivanje dječjih prava izdvojeno 20.033.000 kn ili 35% proračuna, a u projekcijama za 2021. godinu izdvojeno je 20.071.000 kn, što je također na razini od 35% proračuna.

1. **POSEBNI DIO PRORAČUNA ZA OSTVARIVANJE DJEČJIH PRAVA**

U Posebnom dijelu Proračuna planirani su rashodi vezani uz ostvarivanje dječjih prava po aktivnostima i projektima u okviru razdjela/glava definiranih u skladu s organizacijskom klasifikacijom Proračuna. U tome se razlikuju aktivnosti, odnosno projekti unutar kojih se u cijelosti planiraju i izvršavaju rashodi za djecu i za ostvarivanje njihovih prava, i aktivnosti, odnosno projekti koji nisu namijeni isključivo djeci pa su isti izdvojeni i nisu uključeni u dječji proračun.

U skladu s navedenim, u nastavku su detaljno obrazloženi rashodi planirani u Proračunu Općine Viškovo za 2019. godinu i projekcijama za 2020. i 2021. godinu po programima, a unutar istih po aktivnostima i kapitalnim projektima koji su namijenjeni ostvarivanju dječjih prava.

Radi boljeg uvida u strukturu planiranih proračunskih rashoda prema programima, odnosno njihovim funkcijama u Posebnom dijelu Dječjeg proračuna za 2019. godinu, dan je u nastavku odgovarajući grafički prikaz.

U strukturi rashoda prema programima, odnosno njihovim funkcijama planiranim u Posebnom dijelu Dječjeg proračuna za 2019. godinu, najveći udio od 86% imaju rashodi vezani uz predškolski odgoj i skrb o djeci predškolskog uzrasta. Rashodi vezani uz obrazovanje djece koji se odnose na sufinanciranje programa iznad propisanog standarda u osnovnoškolskom i srednjoškolskom obrazovanju djece imaju udio od 4% plana Dječjeg proračuna, kao i rashodi vezani uz programe kulturnih, sportskih i rekreativnih sadržaja namijenjenih neposredno djeci. Rashodi koji su vezani uz socijalnu i zdravstvenu skrb o djeci i koji su u funkciji zaštite djece u socijalno ugroženim obiteljima, odnosno u funkciji dodatne zdravstvene zaštite djece iznad propisnog standarda, koja uključuje i skrb o djeci s posebnim potrebama, iznose ukupno 3% plana Dječjeg proračuna, dok je za sufinanciranje posebno organiziranog javnog prijevoza za školsku djecu izdvojeno je 1% Dječjeg proračuna. Udio rashoda namijenjenih za izgradnju i održavanje infrastrukturnih i javnih objekata koji su u funkciji rješavanja potreba vezanih uz sigurnost djece u prometu te u funkciji provođenja slobodnog vremena, igre, zabave i drugih oblika rekreativnih aktivnosti djece na području općine izdvojeno je 2% plana Dječjeg proračuna.

U nastavku se daje detaljno obrazloženje Posebnog dijela Dječjeg proračuna za 2019. godinu i projekcija za 2020. i 2021. godinu po programima pojedinih ustrojstvenih jedinica, a unutar istih po aktivnostima i kapitalnim projektima.

**RAZDJEL: 003 UPRAVNA TIJELA**

**Glava: 00301 JEDINSTVENI UPRAVNI ODJEL**

**PROGRAM 2011 PREDŠKOLSKI ODGOJ I SKRB O DJECI**

***1. Zakonska osnova:***

* Zakon o lokalnoj i područnoj (regionalnoj) samoupravi („Narodne novine“ broj: 33/01., 60/01., 129/05., 109/07., 125/08., 36/09., 150/11., 144/12., 19/13., 137/15. i 123/17.)
* Zakon o ustanovama („Narodne novine“ broj: 76/93., 29/97., 47/99. i 35/08.)
* Zakon o predškolskom odgoju i obrazovanju(„Narodne novine broj: 10/97, 107/07, 94/13)
* Državni pedagoški standard predškolskog odgoja i naobrazbe („Narodne novine“ broj: 63/08., i 90/10.)
* Plan mreže dječjih vrtića na području Općine Viškovo („Službene novine Primorsko – goranske županije“ broj: 4/14. „Službene novine Općine Viškovo“ broj 1/15. i 3/15., i 7/16.)
* Zakon o prostornom uređenju („Narodne novine“ broj: 153/13., 65/17.)
* Zakon o gradnji („Narodne novine“ broj: 153/13., 20/17.)
* Odluka o sufinanciranju redovitog programa predškolskog odgoja i obrazovanja u Općini Viškovo („Službene novine Primorsko – goranske županije“ broj: 4/14., „Službene novine Općine Viškovo“ broj 3/15., 3/17., 7/17. i 12/18.)

***2. Opis programa:***

Navedeni program sastoji se od slijedećih aktivnosti / kapitalnih projekata:

* K211105 Izgradnja i opremanje objekata predškolskog odgoja
* A211106 Sufinanciranje smještaja djece u predškolskim ustanovama
* A211107 Ostale pomoći i naknade obiteljima za djecu

***3 . Ciljevi programa u trogodišnjem razdoblju i pokazatelji uspješnosti, kojima će se mjeriti ostvarenje tih ciljeva***

**K211105 Izgradnja i opremanje objekata predškolskog odgoja**

Za realizaciju ovog kapitalnog projekta planirana su sljedeća sredstva:

* 2019. godina 4.811.000,00 kuna
* 2020. godina 0,00 kuna
* 2021. godina 0,00 kuna

U okviru ovog kapitalnog projekta planirani su rashodi vezani uz rekonstrukciju postojećeg nedovršenog objekta u naselju Marčelji u svrhu uređenja prostora za smještaj područnog dječjeg vrtića s dvije vrtićke skupine za nešto manje od 50 djece. Za navedeno ulaganje osigurano je sufinanciranje iz sredstava Europskog poljoprivrednog fonda za ruralni razvoj u okviru Programa ruralnog razvoja Republike Hrvatske za razdoblje 2014. – 2020. godine – Mjera 7 te iz državnog proračuna. S obzirom na mnogobrojnost dječje populacije i kontinuirani nedostatak smještajnih kapaciteta u vrtićima na području općine, realizacija ovog projekta značajno će doprinijeti rješavanju navedenog problema. Također, lokacija objekta u naselju Marčelji omogućava disperziranost potrebnih sadržaja iz centralnog naselja Viškovo čime se osigurava bolji životni standard i ravnomjerniji razvoj cijelog područja općine kao i lakša pristupačnost potrebnim sadržajima te smanjenje prometnih gužvi u centru.

**Cilj:** Povećanje kapaciteta za smještaj djece u predškolskim ustanovama čiji je osnivač Općina Viškovo

|  |  |
| --- | --- |
| **Pokazatelj rezultata** | Povećanje raspoloživog kapaciteta za smještaj djece u predškolskim ustanovama čiji je osnivač Općina Viškovo |
| **Definicija** | Postizanje dostatnog kapaciteta za smještaj djece u predškolskim ustanovama sukladno stvarnim potrebama |
| **Jedinica** | Raspoloživi kapacitet – broj djece |
| **Polazna vrijednost** | 260 |
| **Izvor podataka** | Općina Viškovo |
| **Ciljana vrijednost (2019.)** | 310 |
| **Ciljana vrijednost (2020.)** | 310 |
| **Ciljana vrijednost (2021.)** | 310 |

**A211106 Sufinanciranje smještaja djece u predškolskim ustanovama**

Za realizaciju ove aktivnosti planirana su sljedeće sredstva:

* 2019. godina 8.700.000,00 kuna
* 2020. godina 7.950.000,00 kuna
* 2021. godina 7.950.000,00 kuna

U okviru ove aktivnosti planirani su rashodi vezani uz troškove sufinanciranja smještaja djece u predškolskim ustanovama čiji osnivač nije Općina Viškovo. Za uslugu smještaja djece koju vrše navedene ustanove Općina osigurava sufinanciranje po istim kriterijima kao i za djecu smještenu u predškolskoj ustanovi čiji je osnivač.

**Cilj**: Zadovoljavanje potreba mještana vezanih uz predškolski odgoj i obrazovanje u predškolskim ustanovama čiji osnivač nije Općina Viškovo

|  |  |
| --- | --- |
| **Pokazatelj rezultata** | Broj korisnika predškolskog odgoja i obrazovanja u predškolskim ustanovama čiji osnivač nije Općina Viškovo |
| **Definicija** | Sufinanciranje smještaja djece u predškolskim ustanovama čiji osnivač nije Općina Viškovo |
| **Jedinica** | Broj djece |
| **Polazna vrijednost** | 460 |
| **Izvor podataka** | Općina Viškovo, predškolske ustanove |
| **Ciljana vrijednost (2019.)** | 440 |
| **Ciljana vrijednost (2020.)** | 440 |
| **Ciljana vrijednost (2021.)** | 440 |

**A211107 Ostale pomoći i naknade obiteljima za djecu**

Za realizaciju ove aktivnosti planirana su sljedeće sredstva:

* 2019. godina 453.500,00 kuna
* 2020. godina 453.500,00 kuna
* 2021. godina 453.500,00 kuna

U okviru ove aktivnosti planirani su rashodi vezani uz zadovoljavanje potreba djece sa smetnjama u razvoju i to u vidu besplatnog prijevoza, prehrane i smještaja djece u posebnim ustanovama, pomoć za opremu novorođenog djeteta, kao i rashodi potrebni za rad logopeda. Planirani su i rashodi za poklon pakete predškolskoj djeci za božićne i novogodišnje blagdane, kao i za poklon pakete djeci koja kreću u prvi razred osnovne škole te rashodi za tekuće donacije udrugama za aktivnosti vezane uz rad s djecom.

**Cilj 1:** Dodjela pomoći obiteljima za djecu uzrasta do prvog razreda osnovne škole

|  |  |
| --- | --- |
| **Pokazatelj rezultata** | Broj dodijeljenih pomoći za opremu novorođenčadi, broj prigodnih poklona za djecu predškolskog uzrasta i prvašiće |
| **Definicija** | Dodjela pomoći obiteljima za djecu do prvog razreda osnovne škole |
| **Jedinica** | Broj |
| **Polazna vrijednost** | 150 novčanih pomoći za novorođenčad, 990 prigodnih poklona za predškolsku djecu, 160 prigodnih poklona za prvašiće, |
| **Izvor podataka** | Općina Viškovo, škole, predškolske ustanove |
| **Ciljana vrijednost (2019.)** | 150 novčanih pomoći za novorođenčad, 990 prigodnih poklona za predškolsku djecu, 160 prigodnih poklona za prvašiće, |
| **Ciljana vrijednost (2020.)** | 150 novčanih pomoći za novorođenčad, 990 prigodnih poklona za predškolsku djecu, 160 prigodnih poklona za prvašiće, |
| **Ciljana vrijednost (2021.)** | 150 novčanih pomoći za novorođenčad, 990 prigodnih poklona za predškolsku djecu, 160 prigodnih poklona za prvašiće, |

**Cilj 2:** Osiguranje logopedske terapije za djecu s poremećajem govora

|  |  |
| --- | --- |
| **Pokazatelj rezultata** | Broj djece obuhvaćene logopedskom terapijom |
| **Definicija** | Osiguranje logopedske terapije za djecu s poremećajem govora radi liječenja i uklanjanja poremećaja u govoru |
| **Jedinica** | Broj |
| **Polazna vrijednost** | 20 |
| **Izvor podataka** | Općina Viškovo, logoped |
| **Ciljana vrijednost (2019.)** | 20 |
| **Ciljana vrijednost (2020.)** | 20 |
| **Ciljana vrijednost (2021.)** | 20 |

**PROGRAM 2003 JAVNE POTREBE U OBRAZOVANJU**

***1. Zakonska osnova:***

* Zakon o lokalnoj i područnoj (regionalnoj) samoupravi („Narodne novine“ broj: 33/01., 60/01., 129/05., 109/07., 125/08., 36/09., 150/11., 144/12., 19/13., 137/15. i 123/17.)
* Zakon o odgoju i obrazovanju u osnovnoj i srednjoj školi („Narodne novine broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13. i 152/14., 7/17. i 68/18.)
* Odluka o posebnim oblicima pomoći („Službene novine Primorsko – goranske županije“ broj: 49/12. i „Službene novine Općine Viškovo“ broj: 10/16.)
* Odluka o dodjeli besplatnih udžbenika učenicima osnovnih škola („Službene novine Primorsko – goranske županije“ broj 14/14., „Službene novine Općine Viškovo“ broj 3/15. i 3/17.)
* Zakon o gradnji („Narodne novine“ broj: 153/13. i 20/17.)

***2. Opis programa:***

* K231011 Izgradnja i opremanje školskih objekata
* A231009 Javne potrebe iznad standarda u osnovnom obrazovanju
* A231010 Javne potrebe iznad standarda u srednjem obrazovanju

***3.Ciljevi programa u trogodišnjem razdoblju i pokazatelji uspješnosti, kojima će se mjeriti ostvarenje tih ciljeva***

**K231011 Izgradnja i opremanje školskih objekata**

Za realizaciju ovog kapitalnog projekta planirana su sljedeće sredstva:

* 2019. godina 248.000,00 kuna
* 2020. godina 2.500.000,00 kuna
* 2021. godina 2.500.000,00 kuna

U okviru ovog kapitalnog projekta planirani su u 2019. godini rashodi za izradu projektne dokumentacije za energetsku obnovu zgrade OŠ Sv. Matej u Viškovu potrebne za prijavu na poziv za energetsku obnovu javnih objekata koja se, prema najavi, očekuje tijekom 2019. godine. U projekcijama za 2020. i 2021. godinu planirana je kapitalna pomoć županijskom proračunu na ime 50%-tnog sufinanciranja iznosa anuiteta za otplatu kredita za gradnju nove osnovne škole u Marinićima, uz pretpostavku da će osnivač i nositelj gradnje biti Primorsko-goranska županija koja će se kreditno zadužiti na period od 10 godina za procijenjenu vrijednost investicije od otprilike 50 milijuna kuna.

**Cilj 1.:** Osigurati provedbu mjere energetske obnove zgrade OŠ Sv. Matej u Viškovu

|  |  |
| --- | --- |
| **Pokazatelj rezultata** | Izrada potrebne projektne dokumentacije za prijavu na poziv za sufinanciranje energetske obnove zgrade osnovne škole |
| **Definicija** | Energetska obnova zgrade osnovne škole u svrhu smanjenja potrošnje energije za grijanje/hlađenje |
| **Jedinica** | % dovršenosti projektne dokumentacije |
| **Polazna vrijednost** | 0 |
| **Izvor podataka** | Općina Viškovo |
| **Ciljana vrijednost (2019.)** | 100 |
| **Ciljana vrijednost (2020.)** | 100 |
| **Ciljana vrijednost (2021.)** | 100 |

**Cilj 2.:** Osigurati sufinanciranje izgradnje nove škole u Marinićima

|  |  |
| --- | --- |
| **Pokazatelj rezultata** | Osigurana kapitalna pomoć Primorsko-goranskoj županiji u svrhu sufinanciranja izgradnje nove škole u Marinićima |
| **Definicija** | Izgradnja nove škole u Marinićima vezana je uz potrebu osiguranja dodatnih prostornih kapaciteta za provođenje programa osnovnoškolskog obrazovanja zbog nedostatnih kapaciteta u postojećoj zgradi osnovne škole, odnosno zbog mnogobrojnosti djece koja pohađaju osnovnu školu na području općine |
| **Jedinica** | % udjela u ukupnoj obvezi sufinanciranja |
| **Polazna vrijednost** | 0 |
| **Izvor podataka** | Općina Viškovo |
| **Ciljana vrijednost (2019.)** | 0 |
| **Ciljana vrijednost (2020.)** | 10 |
| **Ciljana vrijednost (2021.)** | 20 |

**A231009 Javne potrebe iznad standarda u osnovnom obrazovanju**

Za realizaciju ove aktivnosti planirana su sljedeće sredstva:

* 2019. godina 416.000,00 kuna
* 2020. godina 446.000,00 kuna
* 2021. godina 456.000,00 kuna

U okviru ove aktivnosti planirani su rashodi vezani uz: nagrađivanje učenika za postignuti odličan uspjeh tijekom osnovnoškolskog obrazovanja, subvencije produženog boravka za učenike osnovnih škola, sufinanciranje dodatnih programa u OŠ sv. Matej Viškovo koji su iznad propisanog pedagoškog standarda te za ostale potpore i pokroviteljstva na području osnovnog obrazovanja.

**Cilj:** Povećanje standarda u osnovnom obrazovanju iznad propisanog pedagoškog standarda osnovnoškolskog sustava odgoja i obrazovanja

|  |  |
| --- | --- |
| **Pokazatelj rezultata** | Osigurane odgovarajuće mjere za povećanje pedagoškog standarda u osnovnom obrazovanju, poticanje učenika na izvrsnost i pomoć obiteljima u školovanju djece |
| **Definicija** | Mjere za povećanje pedagoškog standarda u osnovnom obrazovanju kojima se potiču učenici na postizanje što boljih rezultata i njihovo uključivanje u dodatne aktivnosti te osigurava financijska pomoć obiteljima u školovanju djece, a odnose na sufinanciranje dodatnih programa koje za učenike provodi OŠ sv. Matej Viškovo i sličnih programa koje provode određene udruge, na dodjelu novčanih nagrada za postignuti odličan uspjeh učenika tijekom osnovnoškolskog obrazovanja te na sufinanciranje produženog boravka za učenike od prvog do četvrtog razreda osnovne škole |
| **Jedinica** | % osiguranih mjera |
| **Polazna vrijednost** | 100 |
| **Izvor podataka** | Općina Viškovo, škole, roditelji |
| **Ciljana vrijednost (2019.)** | 100 |
| **Ciljana vrijednost (2020.)** | 100 |
| **Ciljana vrijednost (2021.)** | 100 |

**A231010 Javne potrebe iznad standarda u srednjem obrazovanju**

Za realizaciju ove aktivnosti planirana su sljedeće sredstva:

* 2019. godina 285.000,00 kuna
* 2020. godina 285.000,00 kuna
* 2021. godina 285.000,00 kuna

U okviru ove aktivnosti planirani su rashodi vezani uz dodjelu stipendija učenicima srednjih škola koji su tijekom školovanja postigli odličan uspjeh.

**Cilj:** Poticanje učenika na postizanje što boljih rezultata u srednjem obrazovanju

|  |  |
| --- | --- |
| **Pokazatelj rezultata** | Broj dodijeljenih stipendija učenicima srednjih škola |
| **Definicija** | Dodjelom stipendija za postignuti odličan uspjeh potiču se učenici srednjih škola na daljnje napredovanje u školovanju |
| **Jedinica** | Broj dodijeljenih stipendija |
| **Polazna vrijednost** | 95 stipendija |
| **Izvor podataka** | Općina Viškovo, škole |
| **Ciljana vrijednost (2019.)** | 95 stipendija |
| **Ciljana vrijednost (2020.)** | 95 stipendija |
| **Ciljana vrijednost (2021.)** | 95 stipendija |

**PROGRAM 2005 JAVNE POTREBE U KULTURI I RELIGIJI**

***1. Zakonska osnova:***

* Zakon o lokalnoj i područnoj (regionalnoj) samoupravi („Narodne novine“ broj: 33/01., 60/01., 129/05., 109/07., 125/08., 36/09., 150/11., 144/12., 19/13., 137/15. i 123/17.)
* Zakon o financiranju javnih potreba u kulturi („Narodne novine“ broj: 47/90., 27/93. i 38/09.)
* Zakon o zaštiti i očuvanju kulturnih dobara („Narodne novine“ broj: 66/99., 151/03., 157/03., 100/04., 87/09., 88/10., 61/11., 25/12., 136/12., 157/13., 152/14. i 98/15., 44/17. i 90/18.)

***2. Opis programa:***

Navedeni program sastoji se od sljedećih aktivnosti:

* A251001 Potpore javnim ustanovama u kulturi za programe rada s djecom
* A251019 Potpore udrugama u kulturi za programe rada s djecom

1. ***Ciljevi programa u trogodišnjem razdoblju i pokazatelji uspješnosti, kojima će se mjeriti ostvarenje tih ciljeva***

**A251001 Potpore javnim ustanovama u kulturi** **za programe rada s djecom**

Za realizaciju ove aktivnosti planirana su sljedeće sredstva:

* 2019. godina 30.000,00 kuna
* 2020. godina 30.000,00 kuna
* 2021. godina 30.000,00 kuna

U okviru ove aktivnosti planirani su rashodi vezani uz sufinanciranje programa koje provode proračunski korisnici drugih proračuna u području književnosti i glazbe, a koji su namijenjeni djeci u svrhu razvijanja sklonosti, njegovanja i očuvanja čakavskog izričaja, autohtone glazbene, folklorne i povijesne baštine.

**Cilj:** Uključivanje djece u programe na području književnosti i glazbe autohtonog izričaja

|  |  |
| --- | --- |
| **Pokazatelj rezultata** | Broj realiziranih programa na području književnosti i glazbe autohtonog izričaja namijenjenih djeci |
| **Definicija** | Programi na području književnosti i glazbe namijenjeni djeci odnose se na organiziranje natječaja za literarne radove na čakavskom izričaju za učenike osnovnih škola te glazbenih radionica i natjecanja mladih glazbenika kojima se djeci razvijaju sklonosti prema glazbi, književnosti i uopće povijesti kraja u kojemu žive |
| **Jedinica** | % realiziranih programa |
| **Polazna vrijednost** | 100 |
| **Izvor podataka** | Općina Viškovo, proračunski korisnici drugih proračuna |
| **Ciljana vrijednost (2019.)** | 100 |
| **Ciljana vrijednost (2020.)** | 100 |
| **Ciljana vrijednost (2021.)** | 100 |

**A251019 Potpore udrugama u kulturi** **za programe rada s djecom**

Za realizaciju ove aktivnosti planirana su sljedeće sredstva:

* 2019. godina 154.000,00 kuna
* 2020. godina 154.000,00 kuna
* 2021. godina 154.000,00 kuna

U okviru ove aktivnosti planirani su rashodi vezani uz sufinanciranje programa namijenjenih djeci koje provode udruge u području likovne, glazbene i plesne umjetnosti, folklora i običaja, a u svrhu njegovanja i razvijanja sklonosti djece u raznim područjima umjetničkog stvaralaštva i očuvanja kulturno-povijesnog nasljeđa.

**Cilj:** Razvijanje sklonosti djece u raznim područjima umjetničkog stvaralaštva i očuvanje kulturno-povijesnog nasljeđa

|  |  |
| --- | --- |
| **Pokazatelj rezultata** | Broj realiziranih programa za djecu u području kulture i kulturno-povijesnog nasljeđa |
| **Definicija** | Programi namijenjeni djeci na području likovne, glazbene i plesne umjetnosti, folklora i običaja u organizaciji udruga na području općine odnose se na organiziranje tečajeva za učenje određenih vještina u pojedinim područjima kulturnih djelatnosti, odgovarajuće oblike prezentacije dječjeg stvaralaštva, sudjelovanje na raznim natjecanjima, manifestacijama i gostovanjima vezanim uz aktivnosti udruga i slično, a s ciljem razvijanja kreativnosti i sklonosti djece prema umjetnosti i očuvanju kulturno-povijesne baštine kraja u kojemu žive |
| **Jedinica** | % realiziranih programa |
| **Polazna vrijednost** | 100 |
| **Izvor podataka** | Općina Viškovo, ustanove i udruge iz područja kulture |
| **Ciljana vrijednost (2019.)** | 100 |
| **Ciljana vrijednost (2020.)** | 100 |
| **Ciljana vrijednost (2021.)** | 100 |

**PROGRAM 2006: JAVNE POTREBE U SPORTU, REKREACIJI I TEHNIČKOJ KULTURI**

***1. Zakonska osnova:***

* Zakon o lokalnoj i područnoj (regionalnoj) samoupravi („Narodne novine“ broj: 33/01., 60/01., 129/05., 109/07., 125/08.,36/09., 150/11., 144/12., 19/13., 137/15. i 123/17.)
* Zakon o sportu („Narodne novine“ broj: 71/06, 150/08, 124/10, 124/11, 86/12, 94/13., 85/15. i 19/16.)

***2. Opis programa:***

Navedeni program sastoji se od slijedećih aktivnosti:

• A261014 Potpore sportašima i udrugama u sportu za programe rada s djecom

***3. Ciljevi programa u trogodišnjem razdoblju i pokazatelji uspješnosti, kojima će se mjeriti ostvarenje tih ciljeva***

**A261014 Potpore sportašima i udrugama u sportu za programe rada s djecom**

Za realizaciju ove aktivnosti planirana su sljedeće sredstva:

* 2019. godina 410.000,00 kuna
* 2020. godina 410.000,00 kuna
* 2021. godina 410.000,00 kuna

U okviru ove aktivnosti planirani su rashodi vezani uz sufinanciranje programa sportskih udruga i ustanova namijenjenih, odnosno posebno organiziranih za djecu.

**Cilj:**  Uključivanje djece u sportske programe u okviru djelatnosti sportskih udruga i ustanova

|  |  |
| --- | --- |
| **Pokazatelj rezultata** | Broj realiziranih sportskih programa za djecu |
| **Definicija** | Sportski programi namijenjeni djeci u organizaciji sportskih udruga i ustanova koje djeluju na području općine odnose se na vođenje dječjih timova i treninga u nogometu, košarci, rukometu, odbojci, boćanju, kickboxingu i twirlingu, sudjelovanje na sportskim natjecanjima, manifestacijama i gostovanjima vezanim uz aktivnosti pojedinih klubova, a s ciljem razvijanja sklonosti djece prema sportu, poticanja skladnog psihofizičkog razvoja djeteta, stvaranja zdravih životnih navika, prilagođavanja timskom radu te stjecanja odgovarajućih društvenih i komunikacijskih vještina |
| **Jedinica** | % realiziranih programa |
| **Polazna vrijednost** | 100 |
| **Izvor podataka** | Općina Viškovo, sportske udruge i ustanove |
| **Ciljana vrijednost (2019.)** | 100 |
| **Ciljana vrijednost (2020.)** | 100 |
| **Ciljana vrijednost (2021.)** | 100 |

**PROGRAM 2017: JAVNE POTREBE U PODRUČJU SOCIJALNE, ZDRAVSTVENE I OBITELJSKE SKRBI**

***1. Zakonska osnova:***

* Zakon o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 150/11., 144/12., 19/13. i 137/15.)
* Zakon o socijalnoj skrbi („Narodne novine“, broj 157/13., 152/14. 99/15., 52/16., 16/17. i 130/17.)
* Odluka o socijalnoj skrbi („Službene novine Primorsko–goranske županije“, broj 52/11. „Službene novine Općine Viškovo“ broj:12/16., 5/17. i 16/17.)
* Zakon o zdravstvenoj zaštiti („Narodne novine“ broj:150/08, 71/10, 139/10, 228/11, 84/11, 154/11, 12/12, 35/12, 70/12, 144/12, 82/13, 159/13, 22/14, 154/14., 70/16. i 131/17.)
* Odluka o posebnim oblicima pomoći („Službene novine Primorsko-goranske županije“ broj 49/12. i „Službene novine Općine Viškovo“ broj:10/16.)

***2. Opis programa:***

Navedeni program sastoji se od slijedećih aktivnosti:

* A217101 Ostale pomoći obiteljima i kućanstvima za djecu
* A217105 Aktivnosti zdravstvene zaštite djece

***3. Ciljevi programa u trogodišnjem razdoblju i pokazatelji uspješnosti, kojima će se mjeriti ostvarenje tih ciljeva***

**A217101 Ostale pomoći obiteljima i kućanstvima za djecu**

Za realizaciju ove aktivnosti planirana su sljedeće sredstva:

* 2019. godina 340.000,00 kuna
* 2020. godina 340.000,00 kuna
* 2021. godina 340.000,00 kuna

U okviru ove aktivnosti planirani su rashodi vezani uz naknade obiteljima i kućanstvima koje su usmjerene na zadovoljavanje nužnih potreba djece, a ostvaruju se po osnovi socijalnih kriterija i odnose se na pokriće troškova nastavnog osoblja u produženom boravku djece od prvog do četvrtog razreda osnovne škole, na besplatne marende učenika osnovne škole, besplatni javni prijevoz učenika osnovne i srednje škole i besplatan boravak predškolske djece u ustanovama predškolskog odgoja.

**Cilj 1:** Osiguranje pomoći socijalno ugroženim obiteljima i kućanstvima za zadovoljavanje nužnih potreba djece

|  |  |
| --- | --- |
| **Pokazatelj rezultata** | Broj realiziranih zahtjeva za dodjelu pomoći radi zadovoljavanja nužnih potreba djece u socijalno ugroženim obiteljima |
| **Definicija** | Dodjela pomoći socijalno ugroženim obiteljima i kućanstvima s ciljem zadovoljavanja nužnih potreba i poboljšanja životnih uvjeta djece u obiteljima |
| **Jedinica** | % realiziranih zahtjeva |
| **Polazna vrijednost** | 100 |
| **Izvor podataka** | Općina Viškovo, Crveni križ, Centar za socijalnu skrb |
| **Ciljana vrijednost (2019.)** | 100 |
| **Ciljana vrijednost (2020.)** | 100 |
| **Ciljana vrijednost (2021.)** | 100 |

**A217105 Aktivnosti zdravstvene zaštite građana**

Za realizaciju ove aktivnosti planirana su sljedeće sredstva:

* 2019. godina 95.000,00 kuna
* 2020. godina 95.000,00 kuna
* 2021. godina 95.000,00 kuna

U okviru ove aktivnosti planirani su rashodi vezani uz sufinanciranje savjetovališta za prehranu dojenčadi te sufinanciranje dežurstava u ordinacijama pedijatrije i dentalne zdravstvene zaštite djece na lokalitetu Cambierieva u Rijeci. Nadalje, obuhvaćeni su i rashodi vezani uz sufinanciranje programa ustanova za javno zdravstvenu zaštitu djece, edukacije, tribine i savjetovanja vezana uz zdravstvenu zaštitu djece.

**Cilj 1:**  Provođenje individualnog zdravstvenog informiranja o pravilnoj prehrani dojenčadi radi poboljšanja zdravstvene zaštite dojenčadi

|  |  |
| --- | --- |
| **Pokazatelj rezultata** | Broj realiziranih zahtjeva korisnika usluga prehrane dojenčadi u okviru programa savjetovališta za prehranu dojenčadi |
| **Definicija** | Provođenje individualnog zdravstvenog informiranja o pravilnoj prehrani dojenčadi koja je preduvjet normalnog rasta i razvoja djeteta, prevencije akutnih i kroničnih bolesti i deficitarnih stanja djece te nabava i distribucija dječje hrane za socijalno ugroženu i medicinski rizičnu dojenčad |
| **Jedinica** | Broj realiziranih zahtjeva |
| **Polazna vrijednost** | 19 |
| **Izvor podataka** | Općina Viškovo, Dom zdravlja, Crveni križ |
| **Ciljana vrijednost (2019.)** | 23 |
| **Ciljana vrijednost (2020.)** | 23 |
| **Ciljana vrijednost (2021.)** | 23 |

**Cilj 2.:**  Osiguranje dostupnosti zdravstvene zaštite sufinanciranjem posebnih dežurstava ordinacija pedijatrije i dentalne zdravstvene zaštite djece na lokalitetu Cambierieva u Rijeci

|  |  |
| --- | --- |
| **Pokazatelj rezultata** | Osigurani udio u sufinanciranju dežurstava u ordinacijama pedijatrije i dentalne zdravstvene zaštite djece na lokalitetu Cambierieva u Rijeci |
| **Definicija** | Sufinanciranje dežurstava u ordinacijama pedijatrije i dentalne zdravstvene zaštite djece na lokalitetu Cambierieva u Rijeci u svrhu osiguravanja kontinuiteta i dostupnosti zdravstvene zaštite bolesne djece u dane vikenda i blagdana |
| **Jedinica** | % sufinanciranja u odnosu na ostale JLS |
| **Polazna vrijednost** | 6,76 |
| **Izvor podataka** | Dom zdravlja PGŽ |
| **Ciljana vrijednost (2019.)** | 6,76 |
| **Ciljana vrijednost (2020.)** | 6,76 |
| **Ciljana vrijednost (2021.)** | 6,76 |

**PROGRAM 4003: ODRŽAVANJE OBJEKATA KOMUNALNE INFRASTRUKTURE**

1. ***Zakonska osnova***:

* Zakon o gradnji („Narodne novine“ broj: 153/13. i 20/17.)
* Zakon o prostornom uređenju („Narodne novine“ broj: 153/13. i 65/17.)
* Zakon o zaštiti od požara („Narodne novine“ broj: 92/10.),
* Zakon o komunalnom gospodarstvu („Narodne novine“, broj 68/18. i 110/18.)

1. ***Opis programa***

Navedeni program sastoji se od sljedećih aktivnosti:

* A431004 Održavanje dječjih igrališta i drugih javnih površina za djecu

1. ***Ciljevi programa u trogodišnjem razdoblju i pokazatelji uspješnosti, kojima će se mjeriti ostvarenje tih ciljeva***

**A431004 Održavanje dječjih igrališta i drugih javnih površina za djecu**

Za realizaciju ove aktivnosti planirana su sljedeća sredstva:

* 2019. godina 110.000,00 kuna
* 2020. godina 110.000,00 kuna
* 2021. godina 110.000,00 kuna

U okviru ove aktivnosti planirani su rashodi za održavanje dječjih igrališta i drugih javnih zelenih površina i parkova za djecu koji obuhvaćaju rashode za održavanje drvenih i metalnih dijelova dječjih igrala, klupa i druge opreme, zamjenu dotrajale opreme, održavanje hortikulture, kamenog agregata i drugih podloga, rubnjaka, ograda i prilaza, održavanje čistoće s odvozom otpada i druge slične radove koji podrazumijevaju održavanje optimalne razine sigurnosti, funkcionalnosti i čistoće javnih površina namijenjenih djeci.

**Cilj 1.** – Održavanje dječjih igrališta i drugih javnih zelenih površina i parkova za djecu u funkcionalnom stanju

|  |  |
| --- | --- |
| **Pokazatelj rezultata** | Utrošena sredstva za održavanje igrališta i drugih javnih zelenih površina i parkova za djecu |
| **Definicija** | Održavanje optimalne razine sigurnosti, funkcionalnosti i čistoće javnih površina namijenjenih djeci |
| **Jedinica** | Iznos utrošenih sredstava po m2 javnih površina za djecu |
| **Polazna vrijednost** | 116 kn/m2 |
| **Izvor podataka** | Općina Viškovo |
| **Ciljana vrijednost (2019.)** | 118 kn/m2 |
| **Ciljana vrijednost (2020.)** | 118 kn/m2 |
| **Ciljana vrijednost (2021.)** | 118 kn/m2 |

**PROGRAM 4004: OSTALE KOMUNALNE DJELATNOSTI**

***1. Zakonska osnova***:

* Zakon o komunalnom gospodarstvu („Narodne novine“, broj 68/18. i 110/18.)

***2.Opis programa***

Navedeni program sastoji se od sljedećih aktivnosti:

* A441002 Javni prijevoz školske djece

***3.Ciljevi programa u trogodišnjem razdoblju i pokazatelji uspješnosti, kojima će se mjeriti***

***ostvarenje tih ciljeva***

**A441002 Javni prijevoz**

Za realizaciju ove aktivnosti planirana su sljedeća sredstva:

* 2019. godina 265.000,00 kuna
* 2020. godina 265.000,00 kuna
* 2021. godina 265.000,00 kuna

U okviru ove aktivnosti planirani su rashodi za dodatno subvencioniranje KD-a Autotrolej za javni prijevoz osnovnoškolske djece koji se obavlja školskim autobusom na posebnim linijama i u terminima koji odgovaraju početku i završetku nastave.

**Cilj 1. –** Osiguranje redovitog javnog prijevoza osnovnoškolske djece

|  |  |
| --- | --- |
| **Pokazatelj rezultata** | Osigurani godišnji iznos subvencija za javni prijevoz osnovnoškolske djece |
| **Definicija** | Subvencioniranje javnog prijevoza osnovnoškolske djece školskim autobusom na posebnim linijama i u odgovarajućim terminima u svrhu osiguranja redovitog, pravovremenog i sigurnog prijevoza djece u školu i iz škole |
| **Jedinica** | Godišnji iznos subvencija u kn |
| **Polazna vrijednost** | 265.000,00 kn |
| **Izvor podataka** | Općina Viškovo |
| **Ciljana vrijednost (2019.)** | 265.000,00 kn |
| **Ciljana vrijednost (2020.)** | 265.000,00 kn |
| **Ciljana vrijednost (2021.)** | 265.000,00 kn |

**PROGRAM 4006: IZGRADNJA OBJEKATA I UREĐAJA KOMUNALNE INFRASTRUKTURE**

***1. Zakonska osnova:***

* Zakon o komunalnom gospodarstvu („Narodne novine“, broj 68/18. i 110/18.)
* Zakon o prostornom uređenju („Narodne novine“ broj: 153/13. i 65/17.)
* Zakon o gradnji („Narodne novine“ broj: 153/13. i 20/17.)

***2. Opis programa:***

Navedeni program sastoji se od sljedećih aktivnosti:

* K461034 Izgradnja prometnih objekata u funkciji dječjeg vrtića i osnovne škole
* K461007 Izgradnja, uređenje i opremanje javnih površina za dječju igru

***3. Ciljevi programa u trogodišnjem razdoblju i pokazatelji uspješnosti, kojima će se mjeriti ostvarenje tih ciljeva***

**K 461034 Izgradnja prometnih objekata** **u funkciji dječjeg vrtića i osnovne škole**

Za realizaciju ovog kapitalnog projekta planirana su sljedeća sredstva:

* 2019. godina 431.000,00 kuna
* 2020. godina 0,00 kuna
* 2021. godina 0,00 kuna

U okviru ovog kapitalnog projekta planirani su rashodi koji se odnose na izradu projektne dokumentacije za rekonstrukciju ceste od dječjeg vrtića u Viškovu do naselja Gornji Jugi i za parkiralište uz objekt budućeg novog dječjeg vrtića u Viškovu te za projektnu dokumentaciju za izgradnju pješačkog nathodnika za siguran prijelaz djece na putu od osnovne škole preko prometne glavne prometnice.

**Cilj 1. –** Izrada projektne dokumentacije za rekonstrukciju ceste iz smjera naselja Gornji Jugi do zgrade dječjeg vrtića u Viškovu

|  |  |
| --- | --- |
| **Pokazatelj rezultata** | Gotovost projekata |
| **Definicija** | Rekonstrukcija prometnice radi podizanja standarda prometnice i postizanja veće sigurnosti sudionika u prometu, posebno djece polaznika vrtića, na prilaznoj cesti iz smjera naselja Gornji Jugi do zgrade dječjeg vrtića u Viškovu |
| **Jedinica** | % |
| **Polazna vrijednost** | 0 |
| **Izvor podataka** | Općina Viškovo |
| **Ciljana vrijednost (2019.)** | 100 |
| **Ciljana vrijednost (2020.)** | 100 |
| **Ciljana vrijednost (2021.)** | 100 |

**Cilj 2.** – Izrada idejnog projekta za izgradnju parkiralište kod novog dječjeg vrtića

|  |  |
| --- | --- |
| **Pokazatelj rezultata** | Gotovost projekta |
| **Definicija** | Izgradnja parkirališta kod budućeg novog dječjeg vrtića u Viškovu u svrhu osiguranja odgovarajućeg broja parkirališnih mjesta |
| **Jedinica** | % |
| **Polazna vrijednost** | 0 |
| **Izvor podataka** | Općina Viškovo |
| **Ciljana vrijednost (2019.)** | 100 |
| **Ciljana vrijednost (2020.)** | 100 |
| **Ciljana vrijednost (2021.)** | 100 |

**Cilj 3. –** Izrada projektne dokumentacije za izgradnju nathodnika na putu od osnovne škole u Viškovu preko glavne prometnice

|  |  |
| --- | --- |
| **Pokazatelj rezultata** | Gotovost projekta |
| **Definicija** | Izgradnja nathodnika na putu od osnovne škole u Viškovu preko glavne prometnice radi postizanja veće sigurnosti djece u prometu koja u postojećim uvjetima moraju prelaziti cestu na pješačkom prijelazu bez semafora na vrlo opasnom i prometnom mjestu |
| **Jedinica** | % |
| **Polazna vrijednost** | 0 |
| **Izvor podataka** | Općina Viškovo |
| **Ciljana vrijednost (2019.)** | 100 |
| **Ciljana vrijednost (2020.)** | 100 |
| **Ciljana vrijednost (2021.)** | 100 |

**K 461007 Izgradnja, uređenje i opremanje javnih površina namijenjenih djeci**

Za realizaciju ovog kapitalnog projekta planirana su sljedeća sredstva:

* 2019. godina 280.000,00 kuna
* 2020. godina 245.000,00 kuna
* 2021. godina 245.000,00 kuna

U okviru ovog kapitalnog projekta tijekom 2019. godine planirani su rashodi za projekt uređenja javne površine uz novi vrtić, rekreacijske zone Vrtače i izgradnju novih javnih površina namijenjenih djeci u naseljima prema prioritetima izgradnje.

**Cilj 1.** - povećanje kvadrature uređenih javnih površina namijenjenih djeci (dječja i sportska igrališta i slične površine za rekreaciju i odmor)

|  |  |
| --- | --- |
| **Pokazatelj rezultata** | Površina novouređenih javnih površina za djecu tijekom godine |
| **Definicija** | Izgradnja i opremanje novih javnih površina namijenjenih dječjoj igri, sportskim i rekreativnim dječjim aktivnostima kojima se djeci omogućava kvalitetno provođenje slobodnog vremena i boravak na otvorenom u naseljima gdje stanuju te povećava ukupni životni standard obiteljima s djecom |
| **Jedinica** | m2 u godini |
| **Polazna vrijednost** | 0,00 m2 |
| **Izvor podataka** | Općina Viškovo |
| **Ciljana vrijednost (2019.)** | 1.400,00 m2 |
| **Ciljana vrijednost (2020.)** | 200,00 m2 |
| **Ciljana vrijednost (2021.)** | 200,00 m2 |

**Glava: 00302 DJEČJI VRTIĆ VIŠKOVO**

**PROGRAM 2011 PREDŠKOLSKI ODGOJ I SKRB O DJECI**

***1. Zakonska osnova:***

* Zakon o lokalnoj i područnoj (regionalnoj) samoupravi („Narodne novine“ broj: 33/01., 60/01., 129/05., 109/07., 125/08., 36/09., 150/11., 144/12., 19/13., 137/15. i 123/17.)
* Zakon o ustanovama („Narodne novine“ broj: 76/93., 29/97., 47/99. i 35/08.)
* Zakon o predškolskom odgoju i obrazovanju („Narodne novine broj: 10/97, 107/07, 94/13)
* Državni pedagoški standard predškolskog odgoja i naobrazbe („Narodne novine“ broj: 63/08. i 90/10.)
* Odluka o sufinanciranju redovitog programa predškolskog odgoja i obrazovanja u Općini Viškovo („Službene novine Primorsko – goranske županije“ broj: 4/14., „Službene novine Općine Viškovo“ broj 3/15., 3/17., 7/17. i 12/18.)
* Plan mreže dječjih vrtića na području Općine Viškovo („Službene novine Primorsko – goranske županije“ broj: 4/14. „Službene novine Općine Viškovo“ broj 1/15., 3/15. i 7/16.)
* Odluka o mjerilima za utvrđivanje cijene redovitog programa predškolskog odgoja i obrazovanja u Dječjem vrtiću Viškovo („Službene novine Primorsko – goranske županije“ broj: 4/14. i „Službene novine Općine Viškovo“ broj: 4a/15.)
* Statut Općine Viškovo („Službene novine Općine Viškovo“ broj 3/18.)

***2. Opis programa:***

* A211101 Osnovne aktivnosti Dječjeg vrtića Viškovo
* A211102 Posebne aktivnosti Dječjeg vrtića Viškovo
* A211103 Predškola
* K211104 Nabava opreme za Dječji vrtić Viškovo

***3. Ciljevi programa u trogodišnjem razdoblju i pokazatelji uspješnosti, kojima će se mjeriti ostvarenje tih ciljeva***

**A211101 Osnovne aktivnosti Dječjeg vrtića Viškovo**

Za realizaciju ove aktivnosti planirana su sljedeća sredstva:

* 2019. godina 6.395.000,00 kuna
* 2020. godina 6.418.000,00 kuna
* 2021. godina 6.441.000,00 kuna

U okviru ove aktivnosti planirani su rashodi vezani uz djelatnost Dječjeg vrtića Viškovo čiji je osnivač Općina Viškovo, a odnose se na: rashode za plaće i ostale rashode za zaposlene, rashode za službena putovanja, prijevoz na posao i stručno usavršavanje zaposlenika, uredski materijal i energiju, materijal za rad kuhinje te za tekuće i investicijsko održavanje, telefonske i poštanske usluge, komunalne, zdravstvene, veterinarske, računalne i intelektualne usluge, kao i usluge promidžbe i informiranja, premije osiguranja, reprezentaciju, rashode za pristojbe i naknade te ostale nespomenute rashode poslovanja.

**Cilj 1.:** Osiguranje redovnog i učinkovitog izvršavanja poslova iz djelokruga rada Dječjeg vrtića Viškovo

|  |  |
| --- | --- |
| **Pokazatelj rezultata** | Učinkovitost izvršavanja poslova iz djelokruga rada dječjeg vrtića |
| **Definicija** | Osiguranje materijalnih preduvjeta za učinkovito, kvalitetno i stručno izvršavanje poslova iz djelokruga rada dječjeg vrtića |
| **Jedinica** | % izvršenih poslova |
| **Polazna vrijednost** | 100 |
| **Izvor podataka** | Dječji vrtić Viškovo |
| **Ciljana vrijednost (2019.)** | 100 |
| **Ciljana vrijednost (2020.)** | 100 |
| **Ciljana vrijednost (2021.)** | 100 |

**Cilj 2.**: Zadovoljavanje potreba mještana vezanih uz predškolski odgoj i obrazovanje u Dječjem vrtiću Viškovo

|  |  |
| --- | --- |
| **Pokazatelj rezultata** | Broj korisnika predškolskog odgoja i obrazovanja u Dječjem vrtiću Viškovo |
| **Definicija** | Osiguranje predškolskog odgoja i obrazovanja djece u Dječjem vrtiću Viškovo |
| **Jedinica** | Broj |
| **Polazna vrijednost** | 260 |
| **Izvor podataka** | Općina Viškovo, Dječji vrtić Viškovo |
| **Ciljana vrijednost (2019.)** | 261 |
| **Ciljana vrijednost (2020.)** | 261 |
| **Ciljana vrijednost (2021.)** | 261 |

**A211102 Posebne aktivnosti Dječjeg vrtića Viškovo**

Za realizaciju ove aktivnosti planirana su sljedeća sredstva:

* 2019. godina 6.000,00 kuna
* 2020. godina 6.000,00 kuna
* 2021. godina 6.000,00 kuna

U okviru ove aktivnosti planirani su rashodi vezani uz održavanje programa učenja plivanja predškolske djece u bazenu dječjeg vrtića, a odnose se na: rashode tekućeg održavanja bazena, zdravstvene rashode i intelektualne usluge vezane za školu plivanja.

**Cilj:** Organizirano i stručno vođenje škole plivanja za predškolsku djecu

|  |  |
| --- | --- |
| **Pokazatelj rezultata** | Broj djece polaznika programa |
| **Definicija** | Dodatnim programom škole plivanja organiziranom uz stručno vođenje u bazenu Dječjeg vrtića Viškovo prilagođenom predškolskom uzrastu djece, omogućeno je zainteresiranoj djeci da nauče plivati u sigurnim uvjetima te uz zabavne i druge rekreativne sadržaje |
| **Jedinica** | Broj djece |
| **Polazna vrijednost** | 15 |
| **Izvor podataka** | Dječji vrtić Viškovo |
| **Ciljana vrijednost (2019.)** | 15 |
| **Ciljana vrijednost (2020.)** | 15 |
| **Ciljana vrijednost (2021.)** | 15 |

**A211103 Predškola**

Za realizaciju ove aktivnosti planirana su sljedeća sredstva:

* 2019. godina 34.000,00 kuna
* 2020. godina 34.000,00 kuna
* 2021. godina 34.000,00 kuna

U okviru ove aktivnosti planirani su rashodi vezani uz organiziranje programa predškole u koju su, osim djece polaznika Dječjeg vrtića Viškovo, uključena i druga djeca s područja općine, a odnose se na: plaće i naknade troškova zaposlenima te na rashode za materijal i druge materijalne rashode potrebne za rad predškole.

**Cilj:** Organizirano i stručno provođenje programa predškole

|  |  |
| --- | --- |
| **Pokazatelj rezultata** | Broj djece uključene u program predškole tijekom godine |
| **Definicija** | Redovnim radom predškole pripremaju se predškolska djeca, budući polaznici prvog razreda osnovne, za početak osnovnoškolskog obrazovanja s ciljem njihove uspješne prilagodbe |
| **Jedinica** | Broj djece polaznika programa predškole |
| **Polazna vrijednost** | 64 |
| **Izvor podataka** | Dječji vrtić Viškovo |
| **Ciljana vrijednost (2019.)** | 83 |
| **Ciljana vrijednost (2020.)** | 83 |
| **Ciljana vrijednost (2021.)** | 83 |

**K211104 Nabava opreme za Dječji vrtić Viškovo**

Za realizaciju ove aktivnosti planirana su sljedeća sredstva:

* 2019. godina 215.000,00 kuna
* 2020. godina 15.000,00 kuna
* 2021. godina 15.000,00 kuna

U okviru ove aktivnosti planirani su rashodi vezani uz nabavu opreme potrebne za obavljanje redovne djelatnosti vrtića tijekom planskog razdoblja, a u 2019. godini dodatno i za nabavu igrala i druge prateće opreme za uređenje dječjeg igrališta u dvorištu vrtića koja je sufinancirana iz donacije Zaklade „Hrvatska za djecu“ iz Zagreba.

**Cilj 1.:** Osiguranje potrebne razine opremljenosti sredstvima za učinkovito izvršavanje poslova iz djelokruga rada

|  |  |
| --- | --- |
| **Pokazatelj rezultata** | Zadovoljavajuća razina opremljenosti sredstvima za rad |
| **Definicija** | Osiguranje potrebne razine opremljenosti sredstvima za rad kao preduvjeta za učinkovito i kvalitetno izvršavanje poslova iz djelokruga rada vrtića |
| **Jedinica** | % zadovoljenih potreba |
| **Polazna vrijednost** | 100 |
| **Izvor podataka** | Općina Viškovo |
| **Ciljana vrijednost (2019.)** | 100 |
| **Ciljana vrijednost (2020.)** | 100 |
| **Ciljana vrijednost (2021.)** | 100 |

**Glava: 00303 KNJIŽNICA „HALUBAJSKA ZORA“ VIŠKOVO**

**PROGRAM 2004 KNJIŽNIČNA DJELATNOST**

***1. Zakonska osnova:***

* Zakon o lokalnoj i područnoj (regionalnoj) samoupravi („Narodne novine“ broj: 33/01., 60/01., 129/05., 109/07., 125/08., 36/09., 150/11., 144/12., 19/13., 137/15. i 123/17.)
* Zakon o knjižnicama („Narodne novine“, br. 105/97., 5/98., 104/00. i 69/09.)
* Zakon o ustanovama („Narodne novine“ broj: 76/93., 29/97., 47/99., 35/08.)

***2. Opis programa:***

* A241001 Osnovne aktivnosti Knjižnice Halubajska zora Viškovo za dječji uzrast
* K241002 Nabava knjižnične građe za djecu

***3. Ciljevi programa u trogodišnjem razdoblju i pokazatelji uspješnosti, kojima će se mjeriti ostvarenje tih ciljeva***

**A241001 Osnovne aktivnosti Knjižnice Halubajska zora Viškovo za dječji uzrast**

Za realizaciju ove aktivnosti planirana su sljedeće sredstva:

* 2019. godina 220.000,00 kuna
* 2020. godina 225.000,00 kuna
* 2021. godina 225.000,00 kuna

U okviru ove aktivnosti planirani su rashodi vezani uz redovne aktivnosti Knjižnice koje se odnose na rad s članovima dječjeg uzrasta, uključivo i djecu do 18 godina, a odnose se na: rashode za plaće i ostale rashode za zaposlene, rashode za službena putovanja, prijevoz na posao i stručno usavršavanje zaposlenika, uredski materijal, energiju, materijal za tekuće i investicijsko održavanje, telefonske i poštanske usluge, komunalne, zdravstvene, računalne i intelektualne usluge, kao i usluge promidžbe i informiranja, premije osiguranja, reprezentaciju, rashode za pristojbe i naknade te ostale nespomenute rashode poslovanja.

**Cilj 1.:** Osiguranje redovnog i učinkovitog izvršavanja aktivnosti Knjižnice namijenjenih članovima dječjeg uzrasta

|  |  |
| --- | --- |
| **Pokazatelj rezultata** | Učinkovitost izvršavanja poslova iz djelokruga rada Knjižnice s djecom |
| **Definicija** | Osiguranje materijalnih preduvjeta za učinkovito, kvalitetno i stručno izvršavanje poslova iz djelokruga rada Knjižnice za članove dječjeg uzrasta |
| **Jedinica** | % izvršenih poslova |
| **Polazna vrijednost** | 100 |
| **Izvor podataka** | Dječji vrtić Viškovo |
| **Ciljana vrijednost (2019.)** | 100 |
| **Ciljana vrijednost (2020.)** | 100 |
| **Ciljana vrijednost (2021.)** | 100 |

**K241002 Nabava knjižnične građe za djecu**

Za realizaciju ove aktivnosti planirana su sljedeće sredstva:

* 2019. godina 50.000,00 kuna
* 2020. godina 50.000,00 kuna
* 2021. godina 50.000,00 kuna

U okviru ove aktivnosti planirani su rashodi vezani uz nabavu knjiga za djecu od predškolske do srednjoškolske dobi.

**Cilj**: Povećanje knjižnog fonda knjižnice namijenjenog djeci

|  |  |
| --- | --- |
| **Pokazatelj rezultata** | Nabavljene knjige za dječji fond |
| **Definicija** | Povećanje knjižnog fonda novim knjigama i novim izdanjima s ciljem osiguranja većeg broja članstva i razvijanja navika čitanja kod djece svih uzrasta |
| **Jedinica** | Broj knjiga godišnje |
| **Polazna vrijednost** | 700 |
| **Izvor podataka** | Knjižnica Halubajska zora |
| **Ciljana vrijednost (2019.)** | 700 |
| **Ciljana vrijednost (2020.)** | 700 |
| **Ciljana vrijednost (2021.)** | 700 |

1. **ZAKLJUČAK**

Dječji proračun Općine Viškovo za razdoblje od 2019. do 2021. godine sastavljen je na temelju podataka iz Proračuna Općine Viškovo za 2019. godinu i projekcija za 2020. i 2021. godinu koji je donesen na 20. sjednici Općinskog vijeća Općine Viškovo, dana 20. prosinca 2018. godine i objavljen u „Službenim novinama Općine Viškovo“, broj 20/18. od 21. prosinca 2018. godine, a izvršava se od 1. siječnja 2019. godine.

KLASA:400-08/18-01/02

URBROJ:2170-09-05/01-18-26

VIŠKOVO, 21. prosinca 2018. godine

Općinska načelnica:

Sanja Udović, dipl. oec., v. r.